section_heading: Hitovi Toma Jonesa
paragraph_text: Nakon toga uspjeh Toma Jonesa i njegov put prema samom vrhu svjetske pop scene je nezadrživ. Redaju se hit za hitom, a, 1968. godine, pjesmom Delilah potpuno je sam zasjeo na mjesto namijenjeno svjetskoj pjevačkoj ličnosti broj 1. S tom je pjesmom (skladatelji Reed i Mason) ponovo postigao neviđeni uspjeh, njegova interpretacija te pjesme ni s čim nije usporediva, pa ne čudi da je ovaj put ostale najveće pjevačke zvijezde nisu uvrštavale u svoj repertoar, jer je bilo jasno da bi bilo koja izvedba tog mega-hita bila blijeda kopija izvedbe Toma Jonesa. "Delilah“ je, te, inače burne 1968. godine, bila najveći i daleko najizvođeniji svjetski hit, toliko se izvodila, i na radio postajama i u svakoj drugoj prilici, pa čak i toliko da je npr. u Danskoj, zbog neprekidnog izvođenja, na kraju te godine proglašena – najdosadnijom pjesmom.